## Pravilnik o izmjenama i dopunama Pravilnika o ovlastima i načinu rada ovlaštenih doktora i liječničkih povjerenstava Hrvatskog zavoda za zdravstveno osiguranje

### NN 87/2011 (26.7.2011.), Pravilnik o izmjenama i dopunama Pravilnika o ovlastima i načinu rada ovlaštenih doktora i liječničkih povjerenstava Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1856

Na osnovi članka 87. stavka 1. točke 4. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10., 139/10. i 49/11.) i članka 26. točke 20. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.), Upravno vijeće Hrvatskog zavoda za zdravstveno osiguranje na 23. sjednici održanoj 29. lipnja 2011. godine donijelo je

PRAVILNIK

O IZMJENAMA I DOPUNAMA PRAVILNIKA O OVLASTIMA I NAČINU RADA OVLAŠTENIH DOKTORA I LIJEČNIČKIH POVJERENSTAVA HRVATSKOG ZAVODA ZA ZDRAVSTVENO OSIGURANJE

Članak 1.

U Pravilniku o ovlastima i načinu rada ovlaštenih doktora i liječničkih povjerenstava Hrvatskog zavoda za zdravstveno osiguranje (»Narodne novine« broj: 113/09., 126/09., 4/10., 88/10., 1/11. i 50/11.) naslov ispred članka 13. mijenja se i glasi:

»c) Stručno-medicinsko vještačenje na zahtjev osigurane osobe«.

U članku 13. stavak 1. i 2 mijenjaju se i glase:

»Ovlašteni doktor obavlja stručno-medicinsko vještačenje te daje nalaz, mišljenje i ocjenu na zahtjev osiguranika, odnosno osigurane osobe u svezi ocjene:

1. izabranog doktora o pravu na korištenje bolovanja

2. izabranog doktora da se osiguranik ne pridržava uputa za liječenje

3. izabranog doktora o potrebi bolničkog liječenja medicinskom rehabilitacijom

4. izabranog doktora o pravu na provođenje zdravstvene njege u kući

5. izabranog doktora o pravu na provođenje fizikalne terapije u kući

6. izabranog doktora o pravu na prijevoz, te vrsti prijevoznog sredstva, kao i određivanju potrebe pratioca osiguranoj osobi u svezi s ostvarivanjem prava na zdravstvenu zaštitu iz obveznog zdravstvenog osiguranja

7. izabranog doktora, odnosno drugog nadležnog doktora u svezi s propisivanjem, odnosno primjenom lijekova s osnovne i dopunske liste lijekova Zavoda

8. izabranog doktora, odnosno drugog nadležnog doktora o ostvarivanju prava na zdravstvenu zaštitu iz obveznog zdravstvenog osiguranja koja nisu obuhvaćena točkama 2. do 5. i 7. ovog stavka.

U slučaju iz stavka 1. točke 8. ovog članka kada se zahtjev osigurane osobe za stručno-medicinskim vještačenjem odnosi na ostvarivanje prava na ortopedska i druga pomagala za čije odobrenje je nadležno liječničko povjerenstvo za pomagala Direkcije Zavoda, kao i u slučaju kada se zahtjev odnosi na ostvarivanje prava na lijekove za čije je odobrenje nadležno liječničko povjerenstvo za lijekove Direkcije Zavoda, zahtjev se upućuje liječničkom povjerenstvu koje je nadležno za odobrenje ortopedskog i drugog pomagala, odnosno lijeka.«

Stavak 4. i 5 mijenjaju se glase:

»Osigurana osoba svoj zahtjev za stručno-medicinskim vještačenjem u slučajevima iz stavka 1. ovog članka upućuje na tiskanici iz članka 18. ovog Pravilnika, putem izabranog doktora.

Ovlašteni doktor obvezan je nalaz, mišljenje i ocjenu donijeti odmah, a najkasnije u roku od 8 dana od dana zaprimanja zahtjeva, osim u slučaju iz stavka 1. točke 1. ovog članka kada je nalaz, mišljenje i ocjenu obvezan donijeti odmah, a najkasnije prvog radnog dana od zaprimanja zahtjeva.«

Članak 2.

Tiskanica »UPUTNICA broj\_\_ OVLAŠTENOM DOKTORU/LIJEČNIČKOM POVJERENSTVU« iz članka 18. stavka 1. Pravilnika mijenja se i sastavni je dio ovog Pravilnika.

Tiskanica »UPUTNICA broj\_\_ OVLAŠTENOM DOKTORU/LIJEČNIČKOM POVJERENSTVU« iz stavka 1. ovog članka može se preuzeti s internetskih stranica Zavoda na adresi: »www.hzzo-net.hr.« pod »Tiskanice«.

Članak 3.

U članku 25. stavak 1. mijenja se glasi:

»Kada ovlašteni doktor obavlja stručno-medicinsko vještačenje o bolovanju i duljini trajanja bolovanja iz članka 11. stavka 1. točke 1. ovog Pravilnika, odnosno bolovanju i duljini trajanja bolovanja, te privremenoj nesposobnosti iz članka 11. stavka 1. točke 2. i 3. i članka 13. stavka 1. točke 1. ovog Pravilnika, te utvrdi postojanje medicinskih indikacija za bolovanje, odnosno privremenu nesposobnost obvezan je u nalazu, mišljenju i ocjeni navesti i duljinu trajanja bolovanja, odnosno privremene nesposobnosti.«

U stavku 2. tekst: »,odnosno s kojim mu zaključuje bolovanje« briše se.

Članak 4.

Članak 26. briše se.

Članak 5.

U članku 27. stavak 1. briše se.

Članak 6.

Danom stupanja na snagu ovog Pravilnika prestaje važiti tiskanica »UPUTNICA broj \_\_ OVLAŠTENOM DOKTORU/LIJEČNIČKOM POVJERENSTVU« iz članka 3. Pravilnika o izmjeni Pravilnika o ovlastima i načinu rada ovlaštenih doktora i liječničkih povjerenstava Hrvatskog zavoda za zdravstveno osiguranje (»Narodne novine« broj 1/11.).

Članak 7.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/11-01/100

Urbroj: 338-01-01-11-1

Zagreb, 29. lipnja 2011.

Predsjednik
Upravnog vijeća Hrvatskog zavoda za zdravstveno osiguranje
mr. Dražen Jurković, dr. med., v. r.

![](dodatni/416493.jpg)
![](dodatni/416494.jpg)

Pravilnik, NN 87/2011-1856